Cinc Segles de Música a l'Eliana ofereix aquest cap de setmana un recital líric
29 de Gener de 2016

El dissabte 30 de gener a les 20 hores, a la Casa de la Música de l'Eliana, tindrà lloc el quart concert de la XI temporada del festival Cinc Segles de Música. En aquesta ocasió s'oferirà al públic un recital líric a càrrec del tenor José Ferrero acompanyat al piano per Francisco Poyato.

El repertori estarà dedicat en la primera part al compositor Robert Schumann, del que s'interpretaran algunes cançons líriques o “lieder”, concretament el Op. 53 "Der armi Peter" núm. 3 aus Romanzen und Balladen, i el Op. 90, Sechs Lieder (Lenau) und Requiem. En la segona part es podrà escoltar una selecció de peces de Tchaikovsky, Cilea, Bizet i Puccini.

No és la primera vegada que José Ferrero visita l'Eliana, en la III temporada de Cinc Segles de Música ja va sorprendre al públic amb la seua interpretació en la versió de concert de l'òpera Carmen. Quant a Francisco Poyato, cal destacar la seua trajectòria professional que li ha portat a un destacat treball tant en la docència com en la interpretació, havent oferit concerts a Espanya, Àustria, Alemanya, Croàcia, França i Portugal.

La Casa de la Música de l'Eliana, escenari del concert, és un espai molt adequat per a aquest tipus de música, donada la seua acústica i la proximitat del públic amb els intèrprets. L'entrada és gratuïta amb aforament limitat. L'obertura de portes està prevista a les 19,30.